Neringos dviračių takas
Neringos dviračių takas D10 – dviračių takas Neringoje, einantis per Kuršių nerijos nacionalinį parką, atskira Pajūrio dviračių tako pietinė dalis, Europos dviračių takų tinklo, EuroVelo maršruto EV 10 – „Hanzos žiedas“ ir Europos dviračių trasos R1 dalis, „EuroVelo Geležinės uždangos“ dalis EV 13. Bendras asfaltuoto tako Smiltynė–Nida ilgis yra apie 50 kilometrų. Didžiąja tako dalimi, beveik 36 kilometrais nuo Smiltynės iki Preilos, rūpinasi Lietuvos automobilių kelių direkcija, likusia dalimi – Neringos savivaldybė. Dviračių takas prasideda Smiltynėje. Vienos atšakos pradžia greta Jūrų muziejaus-delfinariumo, antros – prie senosios perkėlos (2 km), trečios – ties jachtklubu (2,5 km), ketvirtos – prie naujosios perkėlos (4,2 km). Nuo Smiltynės takas vinguriuoja greta pajūrio kopų, už Juodkrantės driekiasi pagal kelią  167  Smiltynė–Nida , kerta plentą ties Pervalka, praeina pro Preilą ir toliau eina palei Kuršių marias. Dviračių takas baigiasi Nidoje, prie Parnidžio kopos. 2023 m. rekonstruota dalis Kuršių nerijos dviračių tako, atvertas ruožas nuo Smiltynės iki Juodkrantės. 2024 m. gegužę, rekonstruota 13,5 kilometrų dviračių tako atkarpa buvo pratęsta iki pirmosios Juodkrantės gelbėjimo stoties. Tuo metu tako dalis nuo Pervalkos iki Nidos buvo sutvarkyta 2022 m. Dviračių tako atkarpos nuo Juodkrantės iki Pervalkos rekonstrukcijos darbai turėtų būti baigti 2024 m. rudenį. Lygiagrečiai bus tvarkomi takai palei kelius nuo Pervalkos ir Preilos jūros link. Dviračių takas iš Smiltynės į Pervalką buvo nutiestas 2003–2007 m., o ruožai nuo Pervalkos ir Preilos jūros link – dar anksčiau – 1978 ir 1982 m. Nuo tada jie nebuvo atnaujinti, tik paremontuoti. Rekonstrukcijos laikotarpiu ruožai buvo išplatinami iki 3,5 m, kai tuo metu iki remonto jų plotis siekė 1,5–2 m. Atnaujinamo darbai, vykstantys nuo Juodkrantės iki Pervalkos Kelio darbų ženklas Atkarpa ties Juodkrantės gelbėjimo stotimi Senojo dviračių tako nuotrauka ties Naujaisiais Nagliais